12ê gulana 2021î de Konya de vera ferdanê keyeyê kurdî Dedeogullariyî keyeyanê faşîstan Çalik û Keleşî hêriş kerdbi. Roniştişê dewaya qirkerdişî Mehkemeya Cezaya Girane Konya de ame kerdene ke tede 9 kesî yenê muhakemekerdene.
Hêrişê polîsan ra dima mabên dîyabi roniştişî û mabênî ra pey destûr dîya ke têna wekîl, avûkat û rojnamegerî tewrê roniştişî bibê. Avûkatanê Keyeyê Dedogullariyî ard ziwan ke ê qebul nêkenê ke Çetîn Dedeogullari tewrê roniştişî nêameyo kerdene û waşt roniştiş wa bêro taloqkerdene.
Dozgerîye zî waşt ke wa bire bêra dayene ke roniştiş wa girewte bêro kerdene. Heyetê mehkeme bire daye ke versûcê tepişteyî sey tepiş bimanê û roniştiş taloqê 11ê sibate kerd.
Hêrişê nîjadperestî yê vera keyeyê Dedeogullariyî de 7 kesî ameybî qetilkerdene.
